Emargininae

Emargininae er en gruppe av stilkvepser. De er beslektet med gallvepser (Cynipidae) men i motsetning til disse er de parasitoider som snylter på andre insekter.

Utseende 
Små, blanke snyltevepser. Den fremre delen av bakkroppen er tett hårete. På oversiden av scutellum har det et smalt, mer eller mindre rombeformet område avgrenset av opphøyde lister.

Levevis 
Emargininae er parasitoider. Man kjenner ikke biologien med sikkerhet, men de antas å være knyttet til maurtuer. Kanskje snylter de på larvene til fluer som lever i maurtuene.

Utbredelse 
Gruppen er utbredt over det meste av Jorda, men mangler i Europa og har bare ganske få arter i Holarktis. De fleste artene lever trolig i Afrika.

Systematisk inndeling 

 Ordenen vepser (vepser, humler, bier og maur) (Hymenoptera) 
 Underordenen stilkvepser (Apocrita)
 delgruppe parasittvepser (Parasitica) (parafyletisk)
 delgruppe Proctotrupomorpha
 Overfamilien Cynipoidea
 Familien Figitidae
 underfamilien Emargininae Kovalev, 1994
 slekten Bothriocynips Diaz, 1978
 slekten Emargo Weld, 1960
 slekten Quinlania Kovalev, 1994
 slekten Thoreauella Girault, 1930
 slekten Weldiola Kovalev, 1994

Kilder 
 Figitidae på Tree of life 
 Ottesen, P.S. (1993, revidert 1999) Norske insekter og deres artsantall. NINA utredning 55: 1-40. 
 van Noort, Simon (red., udatert) WaspWeb, Emarginine wasps of Africa and Madagascar.

Eksterne lenker 
 

Vepser
Figitidae